\NormalFont\ShortTitle{Baruki}

{\MT BARUKI

\par }{\IOT Enshokolezi

\par }{\IP Eci citabu cayandikagwa na bantu banji banji. Omurhondêro gwâco gurhumayîsa oku Baruki ye waciyandikaga erhi ali mwandisi w’omulêbi Yeremiya (1, 1-14). Cikwône bigabi biguma biguma byayandikagwa n’owundi muntu erhi n’abandi bantu. Buzinda muntu muguma abiheba haguma, càbà citabu ciguma, cahêka izîno lya Baruki, muntu wagwêrhe irenge linene. Eco citabu cirhuyêreka oku Abayahudi bâli kulî na aka-Nyamuzinda k’e Yeruzalemu bacîhangâna okushimbûlira enyigîrizo n’okuyunjuza amarhegeko gâbo: okusalira, okurherekêra omu milungano, okushimba Amarhegeko, okuyumvikana na bene wâbo b’e Yeruzalemu, okulangâlira okuyisha kw’Omucunguzi.*

\par }{\IOT EBIRIMWO

\par }{\IO 1. Enshokolezi: cigabi
{\IOR{1, 1-14}}

\par }{\IO 2. Isâla ly’abalulize: c.
{\IOR{1, 15—3, 8}}

\par }{\IO 3. Olwimbo lw’oburhimanya: c.
{\IOR{3, 9—4, 4}}

\par }{\IO 4. Endûlù n’obulangâlire bwa Yeruzalemu: c.
{\IOR{4, 5—5, 9}}

\par }{\IO Amaruba ga Yeremiya: Okuleka okuharâmya banyamuzinda bw’obunywesi: c.
{\IOR{6}}



\par }{\MS Enshula-mwanzi*

\par }\ChapOne{1}{\SH Baruki embere z’olubaga lw’Abayahudi e Babiloni
\par }
{\PP \VerseOne{1}Ebi biri binwa by’ecitabu Baruki, mwene Neriyasi\FTNT{*}{{\FR 1:1 }{\FR{1, 1
}}{\FT{Omu cihebraniya, Neriyasi ye Neriyahu; Masiyasi ye Masyahu;
}}}, Neriyasi ya Masiyasi, Masiyasi ya Sedekiyasi, Sedesiyasi\FTNT{†}{{\FR 1:1 }{\FR{1, 1
}}{\FT{omu cihebraniya, Sedekiyasi ye Sedekiyahu, Masiyasi ye Mashiyahu}}} mwene Asadiyasi\FTNT{‡}{{\FR 1:1 }{\FR{1, 1
}}{\FT{omu cihebraniya, Asadiyasi ye Asadyahu}}}, mwene Hilkiyasi\FTNT{§}{{\FR 1:1 }{\FR{1, 1
}}{\FT{omu cihebraniya, Hilkiyasi ye Hilkiyahu}}} ayandikiraga e Babiloni,

\VS{2}omu mwâka gwa karhanu, nsiku ndarhu z’omwêzi, ga­lya mango Abakaldeya bàgwârhaga Yeruzalemu, banamudûlika muliro\FTNT{*}{{\FR 1:2 }{\FR{1, 2
}}{\FT{Mwâka gwa karhanu kurhenga Abayahudi bahêkagwa e Babiloni. Lolà
}}{\XT{Yer 52, 12; 2 Bâm 25, 8}}{\FT{.}}}.

\VS{3}Baruki anacisomera ebinwa by’eci citabu embere za Yekoniya\FTNT{†}{{\FR 1:3 }{\FR{1, 3
}}{\FT{omu cihebraniya, Yekoniya ye Yekonyahu}}} mwene Yehoyakimu, mwâmi w’e Yûda, n’embere z’abantu boshi balishubûzinye mpu bayish’iyumva,

\VS{4}embere z’abarhambo na bagala ba mwâmi, embere z’abagula, embere z’abantu boshi, abakulu n’abarho, embere za ngasi boshi bâli e Babiloni, ishiriza ly’olwîshi lwa Sudi.

\VS{5}Abantu bakazilaka, bacîshalisa, banashenga e­mbere za Nyakasane.

\VS{6}Okubundi banacisholôla ensaranga, ngasi muguma akaz’ihâna nk’oku anahashire,

\VS{7}bazirhuma e Yeruzalemu, emw’omudâhwa Yowakimu, mugala wa Helkiyasi, mwinjikulu Salomu, n’emwa abandi badâhwa bali haguma naye eyo Yeruzalemu.

\VS{8}Baruki ye wali erhi ashûbûzize ebirugu by’omu ka-Nyamuzinda ka Nyakasane, omu nsiku ikumi z’omwêzi gwa Siwani, byàli birugu bya marhale Sedekiyasi, mwene Yosiyasi mwâmi w’e Yûda àtulisagya,

\VS{9}erhi Nabukondonozori mâmi w’e Babiloni amayûs’iluliza Yekoniya kurhenga e Yeruzalemu anamuhêka e Babiloni haguma n’abarhambo, abashwêke, abakulu b’olubaga n’olubaga lwoshi.

\VS{10}Banaciderha, mpu: «Loli oku rhwammurhumîre ensaranga, ogwo mubalè mugulemwo embâgwa z’okuhâna ntûlo n’enterekêro oku byâha, mugule enshangi, mujire entûlo, muhâne enterekêro oku luhêrero lwa Nyakasane Nyamuzinda wîrhu,

\VS{11}“munasengerere akalamo ka Nabukondonozori, mwâmi w’e Babiloni, n’ak’omugala Baltazari, lyo ensiku zâbo za hano igulu zibà nk’ez’emalunga”.

\VS{12}“Okubundi obwo Nyakasane arhuhè emisî arhumolekere n’amasù, rhulame idako ly’ecîhôho ca Nabukondonozori, n’idako ly’ecîhôho c’omugala Baltazari, rhubarhumikire nsiku nyinji bwenêne rhunarhone omu masù gâbo\FTNT{‡}{{\FR 1:12 }{\FR{1, 12
}}{\FT{Okulama idako ly’ecîhôho ca Nabukondonozori kwo kulangwa na Nabukondonozori.}}}.”

\VS{13}“Nîrhu murhusengerere emwa Nyakasane Nyamuzinda wîrhu, bulya rhwagomîre Nyakasane Nyamuzinda wîrhu, na kuhika olusiku lw’ene, oburhè n’obukunizi bwa Nyamuzinda burhasâg’irhurhengakwo”.

\VS{14}“Cazinda musome eci citabu rhummurhumire lyo mujira obucîyunjuze bw’ebyâha, omu ka-Nyamuzinda ka Nyakasane, amango g’olusiku lukulu, n’ezindi nsiku zikwânîne”.

\VS{15}“Muyish’iderha ntya”», mpu:

\par }{\MS I. Isâla ly’abalulize

\par }{\SH Okufulûla ebyâha
\par }
{\PP «Obushinganyanya buli bwa Nyakasane Nyamuzinda wîrhu, ci kwône kuli rhwe, nshonyi ebusù, nk’oku binabonekîne ene! Nshonyi oku muntu w’e Yudeya n’abantu b’e Yeruzalemu\FTNT{§}{{\FR 1:15 }{\FR{1, 15
}}{\FT{Aga mahano gayêrekîre gurhi Abayahudi bacîjaga emurhima, bayêmêra oku bàbihire (}}{\XT{Bar 1, 15-20}}{\FT{), bàgerêreza oku Nyamuzinda abahîre obuhane bushingânîne (}}{\XT{Bar 2, 1-10}}{\FT{). Rhulole muli
}}{\XT{Dan 9, 4-19}}{\FT{.}}},

\VS{16}“nshonyi oku bâmi bîrhu, abarhambo bîrhu, abadâhwa bîrhu, abalêbi bîrhu na balarha”.

\VS{17}“Bulya rhwabîhîre Nyakasa­ne”,

\VS{18}“rhwamugomîre, rhurhayumvirhizagya izù lya Nyakasane Nyamuzinda wîrhu, owakâgirhubwîra mpu rhukulikire amarhegeko ahizire embere zîrhu”.

\VS{19}“Kurhenga lulya lusiku Nyakasane àrhenzagya balarha omu cihugo c’e Mîsiri kuhika olusiku lw’ene, rhurhasâg’ihusa okubà bagoma emunda Nyakasane Nyamuzinda wîrhu ali, rhwanakaz’ikola ebigalugalu omu kurhayumva izù lyâge”.

\VS{20}“Na kandi, nk’oku binabonekîne ene, amahanya garhunanîrekwo, na zirya nfûlago Mûsa mwambali wa Nyamuzinda àderhaga oku irhegeko lya Nyakasane, lulya lusiku àrhenzagya balarha omu cihugo c’e Mîsiri mpu arhuhè ecihugo cihululamwo amarhà n’obûci”.

\VS{21}“Rhurhayumvirhizagya izù lya Nyakasane Nyamuzinda wîrhu, nk’oku ebinwa by’abalêbi bâge akagirhurhumira binadesire”,

\VS{22}“ci rhweshi rhwakâgenda ngasi muguma nk’oku omurhima gwâge mubî gunamubwîzire, okurhumikira abandi banyamuzinda, okujira ebiri bigalugalu omu masù ga Nyakasane Nyamuzinda wîrhu”».




\par }\Chap{2}{\PP \VerseOne{1}Co cirhumire Nyakasane ayunjuliza akanwa aderhaga kuli rhwe, oku bacîranuzi bîrhu balirhegesire Israheli, oku bâmi n’abarhambo bîrhu, oku bantu b’Israheli n’ab’e Yûda,

\VS{2}hano idako ly’amalunga harhasâg’ijirwa ebiri nk’ebi ajizire aha Yeruzalemu, nka kulya binayandisirwe omu Irhegeko lya Mûsa;

\VS{3}kuhika rhwalinda rhuhika aha omuntu alya enyama y’omugala, owundi naye alyè enyama y’omwâli.

\VS{4}Na kulusha aho, Nyakasane abahâna omu buhashe bw’amâmi garhuzungulusire goshi, mpu lyo rhubà masheka na binioko emw’abantu b’ebihugo birhuli eburhambi n’obundi, ebi Nyakasane arhushandabanyizemwo.

\VS{5}Rhwabà bashizi, ahâli h’okubà barhegesi, bulya rhwàbîhîre Nyakasane Nyamuzinda wîrhu, erhi rhubula buyumvîrhiza izù lyâge.

\VS{6}Obushinganyanya bunali bwa Nyakasane Nyamuzinda wîrhu, ci kuli rhwe na kuli balarha, nshonyi ebusù nk’oku binabonekîne ene.

\VS{7}Ebi Nyakasane aderhaga kuli rhwe byoshi, ago mahanya goshi gacihonda kuli rhwe.

\VS{8}Rhurhashengaga obusù bwa Nyakasane nti ahindule enkengêro z’omurhima mubî gwa ngasi muguma muli rhwe.

\VS{9}Nyakasane naye abîkirira ago mahanya ànarhurhumirago; bulya Nyakasane abà mushinganyanya mw’ebi àrhurhegekaga mpu rhujire byoshi,

\VS{10}ci kwône rhurhayumvirhizagya izù lyâge lyarhubwîraga mpu rhukaz’igera omu njira y’amarhegeko Nyakasane ahizire embere zîrhu.


\par }{\SH Omusengero gw’amingingo
\par }
{\PP \VS{11}Lêro bunôla, Yâgirwa Nyakasane, Nyamuzinda w’Israheli, we warhenzagya olubaga lwâwe omu cihugo c’e Mîsiri n’okuboko kwâwe kuzibuzibu, omu bimanyîso n’ebirhangâzo, oku buhashe bunene n’okuboko kulambûle, wacîbonera ntyo Izîno ly’irenge kuhika ene\FTNT{*}{{\FR 2:11 }{\FR{2, 11
}}{\FT{Okurhenga omu bujà bw’e Mîsiri kw’oluhaga lw’Israheli, kwarhuma irenge lya Nyamubâho lyalengerera; okwo kwarhuma babà n’obulangâlire omu ngasi cijiro c’obucire. Omu kucihà olukengwa, Nyamubâho ayôkola Buyahudi baguma (}}{\XT{Bar 2, 11-18}}{\FT{), ci, barhali balingânîne okubabalirwa (}}{\XT{Bar 2, 19-26}}{\FT{), cikône Nyamubâho abamanyîsa oku olubaga lwâge lucîyunjuze lunamugalukire (}}{\XT{Bar 2, 27-35}}{\FT{). Isâla ly’okucîyunjuza (}}{\XT{3, 1-8}}{\FT{).}}}.

\VS{12}Yâgirwa Nyakasane, Nyamuzinda wîrhu, rhwajizire ebyâha, rhwalogosire, rhwabuzire obushinganyanya oku marhegeko gâwe.

\VS{13}Ojire obukunizi bwâwe burhugere kulî, bulya rhukola rhusigîre mâhungà masungunu omu karhî k’amashanja warhushandabanyizemwo.

\VS{14}Yâgirwa Nyakasane, oyumvîrhize ensengero n’endûlù yîrhu, orhucize erhi lukengwa lwâwe lurhumire, orhuyêrekeze olukogo lwâwe embere z’abantu bàrhûlûlizagya,

\VS{15}lyo n’igulu lyoshi limanya oku we Nyakasane Nyamuzinda wîrhu, bulya Israheli n’iburha lyâge Izîno lyâwe bayirisirwe.

\VS{16}Yâgirwa Nyakasa­ne, olole kurhenga ebwa ndâro yâwe ntagatîfu, orhukengêre: rhega okurhwiri, orhuyumvîrhize;

\VS{17}lambûla\FTNT{†}{{\FR 2:17 }{\FR{2, 17
}}{\FT{lambûla amasù, kandi erhi: «bungûla amasù»}}} amasù gâwe Nyakasane, obone: emifù y’ekuzimu, eyarhenzibwe omûka omu mubiri, arhali yo yankahà Nyakasane irenge n’obukuze,

\VS{18}ci omurhima gugogomirwe bwenêne, omuntu wagenda ayûnamirize anajogonokîrwe; amasù gali buzimangana, n’omurhima gushâlisire, byo bya­ nkakuhà irenge n’obukuze, Yâgirwa Nyakasane!\FTNT{‡}{{\FR 2:18 }{\FR{2, 18
}}{\FT{«Abîrhôhye b’en’igulu» bwo balanganyizibwe obucunguzi (Lolà
}}{\XT{Sof 2, 3}}{\FT{).}}}


\par }{\PP \VS{19}Rhurhacîkubagiri makwânane ga balarha erhi ga bâmi bîrhu obu rhwadu­bulira ensengero zîrhu embere ly’obusù bwâwe, Yâgirwa Nyakasane, Nyamuzinda wîrhu.

\VS{20}Bulya warhurhulirekwo oburhè n’omutula gwâwe, nk’oku wanaderhaga mîra omu kanwa k’abalêbi bambali bâwe, amango waderhaga, erhi:

\VS{21}«Ntya kwo Nyakasane adesire: Mugombye ebirhugo, murhumikire mwâmi w’e Babiloni, lyo muyishibêra omu cihugo nahâga bâsho.

\VS{22}“Ci akabà murhayumvîrhîzi izù lya Nyakasane ommubwîzire mpu murhumikire omwâmi w’e Babiloni”,

\VS{23}“ncijira kwoshi kuhika izù ly’amasîma n’omwîshingo, izù ly’omuhya-mulume n’ery’omuhya bizimangane omu bishagala bya Yûda birhenge n’omu Yeruzalemu, ecihugo coshi ciyôrhe bwâmwa, cirhâciyimbwemwo muntu”.

\VS{24}“Ci kwône rhurhayumvirhizagya izù lyâwe lyakâg’irhubwîra mpu rhurhumikire omwâmi w’e Babiloni, lêro wayunjuliza ntyo ebinwa waderhaga omu kanwa k’abalêbi bambali bâwe, erhi: Amavuha g’abâmi bîrhu n’amavuha ga balarha gabishûlwa aha gàli omu nshinda.”»

\VS{25}Go gano ganakolaga galangisirwe oku idûrhu ly’omûshi n’oku mboho y’olubula lw’obudufu; bafîre omu malumwa madârhi, g’ishali n’engôrho n’obukagwa,

\VS{26}n’eyi nyumpa yakâg’iderhwa izîno lyâwe wayihindwîre yayôrha nk’oku enakola eyôsire ene, erhi bugamba bw’enyumpa y’Israheli n’enyumpa ya Yûda burhuma.


\par }{\PP \VS{27}Ciru na ntyo, Nyakasane, kwo warhujirîre nk’oku obwonjo bwâwe bunali n’obutûdu bwâwe bunji bwenêne,

\VS{28}nk’oku wanali erhi wadesire omu kanwa ka mwambali wâwe Mûsa lulya lusiku wamurhegekaga mpu ayandikire Irhegeko lyâwe embere lya bene Israheli, waderha, erhi:

\VS{29}«Mukabà murhayumvîrhîzi izù lyâni, mwabona oku oyu nyamugege w’abantu yêshi anyiha, babè mâhungà ga bantu omu karhî k’amashanja nayîsh’ibashandabanyamwo,

\VS{30}bulya mmanyire oku barhanyumve, bali lubaga lwa cikanyi-cirhagomba. Ci kwône bacicijà emurhima bônene mw’eryo ihanga lya bene balulizibwemwo,

\VS{31}banamanye oku nie Nyakasane Nyamuzinda wâbo. Nabahà omurhima n’amarhwîri g’okuyumva.

\VS{32}Bampêra irenge mw’eco cihugo balulizibwemwo, bakengêra izîno lyâni;

\VS{33}barhâcibè bacikanyi-cirhagomba; bashologorhwa n’e­bijiro byâbo bibî bakengêra omwanya gwa bîshe bagomeraga Nyakasane.

\VS{34}Okubundi nshub’ibagalula omu cihugo nalaganyagya bîshe wâbo Abrahamu, Izaki na Yakôbo, baciyîmemwo. Nâbaluza barhanacinyihe.

\VS{35}Nâbayîmangiza endagâno y’ensiku n’amango, lyo mbà Nyamuzinda wâbo, nabo babè lubaga lwâni. Ciru n’olubaga lwâni lw’Israheli ntakacilurhenza omu cihugo naluhîre.»




\par }\Chap{3}{\PP \VerseOne{1}Yâgirwa Nyakasane Ogala-byoshi, Yâgirwa Nyamuzinda w’Israheli, murhima gugogomîrwe, murhima gurhadêkerîri byo bidwîrhe byakubirikira.

\VS{2}Oyumvîrhize Nyakasane, onababalire, bulya rhwajizire ebyâha embere zâwe,

\VS{3}wêhe oyôrha obâho ensiku zoshi, ci rhwêhe rhwaherêrekîre lwoshi!

\VS{4}Yâgirwa, Nyakasane Ogala-byoshi, Nyamuzinda w’Israheli, oyumvîrhize, Waliha, omusengero gw’eyi mifù y’Israheli, bo bâna ba balya bantu bàkubîhiraga: barhàyumvagya izù lya Nyakasane Nyamuzinda wâbo, lêro amahanya garhunanîragekwo.

\VS{5}Orhacikengêraga ebyâha bya balarha, ci mwo kano kasanzi, okengêre okuboko kwâwe n’Izîno lyâwe\FTNT{*}{{\FR 3:5 }{\FR{3, 5
}}{\FT{Eyi milongo:
}}{\XT{3, 5—4, 1}}{\FT{, eyêrekîre Obukuze bw’obushinganyanya. Rhulole muli
}}{\XT{Mig 8; Burh 24; Ayu 28}}{\FT{.}}},

\VS{6}bulya we Nyakasane Nyamuzinda wîrhu, nîrhu rhukâkukuza Nyakasane.

\VS{7}Bulya wahizire ecâbà câwe omu mirhima yîrhu, mpu lyo rhukaz’ishenga Izîno lyâwe. Rhulonzize rhukaz’ikukuza mw’obu bukagwa bwîrhu, bulya rhwarhenzize obubî bwa balarha omu mirhima yîrhu, bo bàkujiriraga ebyâha.

\VS{8}Ololage oku ene rhuli mw’obu bukagwa wa­ rhushandabanyizemwo mpu rhubè banyamakobwa, bahehêrere, erhi mabî ga balarha garhuma bo bacinanûlaga kuli Nyakasane Nyamuzinda wîrhu.


\par }{\MS II. Oburhimanya: kashambala Israheli arhashangîra na ndi

\par }{\Q \VS{9}Wâni Israheli, yumvîrhiza amarhegeko g’obuzîne, orhege okurhwiri kwâwe, okengukwe, orhacibè idâga.


\par }{\Q \VS{10}Kurhi oku, wâni Israheli, ci oli omu cihugo c’abashombanyi bâwe? Carhumire washosihalira ihanga lya bene?


\par }{\Q \VS{11}Wàhemukîre omu karhî k’abapagani, bali nka mifù, waganjirwa muli banyakwîgenderà bâjà ekuzimu.


\par }{\Q \VS{12}Kali bulya walesire Enshôko y’Obushinganyanya.


\par }{\Q \VS{13}Ocishimbaga enjira ya Nyamuzinda, wankabwîne omurhûla ensiku n’amango.


\par }{\Q \VS{14}Manyîrira ngahi obumanye buli, n’emisî, n’obukengêre: lyo omanya ngahi obunji bw’ensiku buli, omanye n’aha obulangashane bw’amasù buli n’omurhûla.


\par }{\SH Ntâye wankahash’ifulûla obushinganyanya
\par }
{\Q \VS{15}Ndi wafulwîre aha obushinganyanya buhanda n’omu Obushinganyanya bubîkirwa?


\par }{\Q \VS{16}Ngahi baligi balya barhegesi b’amashanja na balya bàkâg’ishwêka ensimba z’erubala,


\par }{\Q \VS{17}balya bakâg’irhegeka ebinyunyi by’emalunga, balunda ensaranga n’amasholo, byo abantu bacîkubagira, balya bantu obugale bwâbo burhàgwêrhe lugero?


\par }{\Q \VS{18}Erhi balya bakâg’itula amarhale n’obushiru bunene kuhika emikolo yâbo yarhaluka obukengêre?


\par }{\Q \VS{19}Boshi bahirigisire, bakaz’iyandagalira ekuzimu! N’abandi bayisha enyuma zâbo.


\par }{\Q \VS{20}Abarho kulusha babalimwo, babwîne obumoleke banabêra hano igulu, ci kwône barhamanyaga enjira y’obushinganyanya,


\par }{\Q \VS{21}barhashîbiriraga okumanya emikâba yabwo, nabo abâna bacîyegûla n’enjira ya bîshe.


\par }{\Q \VS{22}Ntâye wayumvîrhe Obushinganyanya bwaderhwa e Kanâni, nîsi erhi bwâbà­ nwa e Temani,


\par }{\Q \VS{23}ciru bene Hagari balongereza amalenga ga hano igulu abarhunzi b’e Merani n’ab’e Temani, abahugûla emigani n’abalongereza amalenga, barhama­nyaga enjira y’Obushinganyanya barhanashîbiriraga okumanya emikâba yabwo.


\par }{\Q \VS{24}Mâshi Israheli, alà oku enyumpa ya Nyamuzinda\FTNT{†}{{\FR 3:24 }{\FR{3, 24
}}{\FT{Enyumpa ya Nyamuzinda, kwo kuderha igulu.}}} yaluga wâni, alà oku ecihugo c’omwîmo gwâge cagaliha wâni!


\par }{\Q \VS{25}Cibà cinene cirhajira lubibi, cibà cirîrî kurhalusa olugero!


\par }{\Q \VS{26}Yo baburhagwa balya bantu banênênè ba mîra, balya bâli balîrî bwenêne na ntwâli omu bîrha.


\par }{\Q \VS{27}Arhali bo Nyamuzinda àcîshozire, arhanali bo àyêresire enjira y’Obushinganyanya;


\par }{\Q \VS{28}boshi baherêrekera, bulya barhagwêrhe bumanye, baherêrekera erhi buhwinja bwâbo burhuma.


\par }{\Q \VS{29}Ndi wasôkîre emalunga agend’iburhôla anabuyandagaza kurhenga omu bitù?


\par }{\Q \VS{30}Ndi wayikîre enyanja aj’ibulonza abulêrha oku citwîro ciri nk’ec’amasholo gacîre bwenêne?


\par }{\Q \VS{31}Ntâye ciru n’omuguma oyishi enjira y’Obushinganyanya, ntâye wankamanya aha bugera.


\par }{\SH Nyamuzinda yêne ye hà Israheli obushinganyanya
\par }
{\Q \VS{32}Ci kwône, Olya oyishi byoshi, yeki oyishi enjira yabwo, àyifulûlaga n’obukengêre bwâge: Yêne wayimanzagya igulu burhadundagana, analiyunjuza nsimba za magulu anni.


\par }{\Q \VS{33}Anarhume obulangashane mpu bugende; anashub’ibuhamagala buyishe bwajuguma.


\par }{\Q \VS{34}Enyenyêzi kulangashana zilangashana, ziyîze n’omwîshingo.


\par }{\Q \VS{35}Anazihamagale, nazo ziyakûze, mpu: «Ho rhuli hano!» Obwo zilangashane n’omwîshingo, Mulemi wazo orhumire.


\par }{\Q \VS{36}Oyo ye Nyamuzinda wîrhu, ciru ntà wundi omushusha.


\par }{\Q \VS{37}Afulwîre enjira z’Obushinganyanya zoshi, azifumbika Yakôbo, mwambali wâge, na Israheli, murhonyi wâge.


\par }{\Q \VS{38}Obushinganyanya nabwo bwapamuka omu igulu, bwajiyûbaka haguma n’abantu.




\par }\PoetryChap{4}{\Q \VerseOne{1}Obushinganyanya, co citabu c’Amarhegeko ga Nyamuzinda, na mahano ga kulama ensiku n’amango. Ngasi boshi bagashimba, bashobôla akalamo, ci abagaleka, kufà banafà. Kukwânîne okubà n’obushinganyanya


\par }{\Q \VS{2}Galuka, mâshi Yakôbo, ogashimbe, shubira emunda omulengêzi guli obu wacibona.


\par }{\Q \VS{3}Irenge lyâwe orhalihè wundi, nîsi erhi okuhà ishanja ly’ebigolo obunguke bwâwe.


\par }{\Q \VS{4}Rhuli bany’iragi, mâshi Israheli: bulya ebisîmîsa Nyamuzinda rhwe byàfululîrwe.


\par }{\MS III. Emirenge n’omulangâliro gwa Yeruzalemu

\par }{\Q \VS{5}Ozibuhe, lubaga lwâni, we kashambala k’Israheli!


\par }{\Q \VS{6}Bàmmuguzize emw’amashanja, ci kwône murhâhere. Mwabîhîre Nyamuzinda co carhumire muhânwa omu maboko g’abashombanyi.


\par }{\Q \VS{7}Bulya mwagayîsize Lulema, mwarherekêra abazimu, mwaleka Nyamuzinda.


\par }{\Q \VS{8}Mwaliyibagire ommuhà eci mwalya, Nyamuzinda w’ensiku n’amango, mwagayîsa na Yeruzalemu, nyoko.


\par }{\Q \VS{9}Bulya erhi abona oburhè bwa Nyamuzinda bumujakwo, aderha, erhi:

\par }{\SH Yeruzalemu ârhûliriza abâna bâge balulize
\par }
{\Q Muyumve, mwe balungu ba Siyoni; Nyamuzinda antumire ibala likulu.


\par }{\Q \VS{10}Nabwîne oku bagala bâni na bâli bâni bahêkwa bujà, n’okwo kwârhenga e­mwa Nyamuzinda.


\par }{\Q \VS{11}Nakâg’ibalera erhi nambasîmire, erhi bàhêkwa bujà, nalaka nalakûla.


\par }{\Q \VS{12}Mumanyâge ntâye ocîshingirage oku ndi: nie nyamugosha na namunyagwa. Niono nkola kahumba erhi byâha by’abâna bâni birhuma, bulya bàvunyire Amarhegeko ga Nyamuzinda,


\par }{\Q \VS{13}barhamanyaga amahano gâge, barhageraga omu njira z’amarhegeko ga Nyamuzinda, barhanashimbaga enjira y’okubalera omu bushinganyanya bwâge.


\par }{\Q \VS{14}Balya balungu ba Siyoni bayishage! Mukengêre obujà Nyamubâho ahizire­ mwo bagala bâni na bâli bâni.


\par }{\Q \VS{15}Bulya àbanisirekwo ishanja lyarhenga ihanga, ishanja lirhafa nshonyi, lya lulimi lurhumvûbwa, lirhakenga mushosi, lirhafa mwâna na cirhabà bwonjo;


\par }{\Q \VS{16}lyo lyàhesire abâna bazigirwa b’omukana, lyàmusiga buhumba amâfîrwa na bâli bâge,


\par }{\Q \VS{17}Niono, kurhi nâmmurhabâlaga,


\par }{\Q \VS{18}Olya wammurhuliragakwo ago mahanya, ye wânammukûla omu nfune z’abashombanyi binyu,


\par }{\Q \VS{19}Kanyi, bâna bâni, mucîgendere, niehe nie oyu namâlekwa mpugalîre, omu buhumba;


\par }{\Q \VS{20}nahogwîre ecishûli c’omurhûla nayambala sunzu w’emishîbo; nâkaz’ilakira Ow’Enyanya ensiku z’akalamo kâni zoshi,


\par }{\Q \VS{21}Muzibuhe, bâna bâni! Mulakire emunda Nyamuzinda ali, âmmurhenza mw’obwo burhegesi bubî, âmmukûla omu maboko g’abashombanyi binyu;


\par }{\Q \VS{22}bulya niehe Nyamubâho ye mpiziremwo obulangâlire bw’okucira kwinyu, nyunjwîre mwîshingo gwarhenga emw’Omwîmâna: obwonjo bwâmmuyîshira kurhenga emw’Omwîmâna Mucunguzi winyu,


\par }{\Q \VS{23}Bulya nammulekaga mwagenda omu malumwa n’amalibuko, ci kwône Nyamuzinda âshub’immugalula emunda ndi omu masîma n’omwîshingo gw’ensiku zoshi,


\par }{\Q \VS{24}Nk’okûla abalungu ba Siyoni badwîrhe babona obujà mulimwo buno, ntyo kwo bânabona obucire bwinyu bwa muli Nyamuzinda, bwâmmuyishira omu bushagaluke bunene, oku irenge lya Nyamubâho,


\par }{\Q \VS{25}Bâna bâni, mulembere obukunizi bwammurhengeraga emwa Nyamuzinda, Omushombanyi wâwe akulibuzize, ci kwône orhâyimang’ibone oku âherêrekera onamulabarhe igosi,


\par }{\Q \VS{26}Abâna bâni bazigirwa bàgezire omu njira z’olukalabuye, abashombanyi bàbaheka n’emisî ak’ezajibâgwa.


\par }{\Q \VS{27}Mucîsêze, bâna bâni, muyakûze Nyamuzinda. Ye wâmmushûrhaga, Ye wânammulembûla.


\par }{\Q \VS{28}Nk’oku mwagwêrhe omuhigo gw’okuhabukira kulî na Nyamuzinda, ntyo kwo mugalukage, mulongereze Nyamuzinda kal’ikumi kulusha burhanzi.


\par }{\Q \VS{29}Bulya Ye wammuhiragakwo obu buhanya, Ye wânashub’immuhà obusîme bw’ensiku n’amango, âmmucize.


\par }{\SH Omulangâliro gwa Yeruzalemu
\par }
{\Q \VS{30}Zibuha, Yeruzalemu. Olya wakuhaga izîno lyâwe, âkurhûliriza\FTNT{*}{{\FR 4:30 }{\FR{4, 30
}}{\FT{Omwandisi amârhûliriza ecihugo ca Yeruzalemu omu kucilaganya Omucunguzi wayish’iciyûbaka buhyâhya. Omulêbi ali adesa Yeruzalemu omu nderho ziri zayîbusa
}}{\XT{Iz 40—55; Yer 31—33}}{\FT{.}}}.


\par }{\Q \VS{31}Buhanya bwâbo balya bàkukoleraga amaligo banacishingira okuhanyagala kwâwe!


\par }{\Q \VS{32}Biri bihanya birya bishagala abâna bâwe balimwo bujà! Ciri cihanya ecishagala cayankiriraga abâna bâwe.


\par }{\Q \VS{33}Bulya, nka kulya cakushekeraga erhi ohirima, canacishingira okushâbûka kwâwe, ntyo kwo naco câlumwa n’okuhongoka kwâco conene;


\par }{\Q \VS{34}nâcinyaga omwîshingo gw’okubona cibâmwo bantu banji, n’omuhimbo gwâco gwahinduka malibuko;


\par }{\Q \VS{35}bulya Nyamubâho w’ensiku n’amango acîrhulirakwo omuliro gw’ensiku nyinji cibè icumbi lya bashetani nsiku nyinji bwenêne.


\par }{\Q \VS{36}Yeruzalemu, lolà Ebushoshôkero bw’izûba, obone obusîme bukuyîshîre kurhenga emwa Nyamuzinda.


\par }{\Q \VS{37}Alaga, bayishire abâna wabonaga bagenda, bayishire, bashûbûzinye kurhenga ebushoshôkero kuhika ebuzikiro oku kanwa k’Omwîmâna, bâyisha bacîshingira irenge lya Nyamuzinda.




\par }\PoetryChap{5}{\Q \VerseOne{1}Yeruzalemu, ohogole omushangi gw’emishîbo n’oburhè, oyambale obukuze bw’irenge lya Nyamuzinda ensiku n’amango.


\par }{\Q \VS{2}Ocîhundikire ecishûli c’obushinganyanya bwarhenga emwa Nyamuzinda, ohire n’ishungwè ly’irenge lya Nyamubâho w’ensiku n’amango oku irhwe lyâwe.


\par }{\Q \VS{3}Bulya Nyamuzinda ayêrekana obwinjà bwâwe omu igulu lyoshi linabà idako ly’amalunga,


\par }{\Q \VS{4}anakuhè izîno oku nsiku zoshi, eryo izîno ly’eri\FTNT{*}{{\FR 5:4 }{\FR{5, 4
}}{\FT{Agandi mazîno ga Yeruzalemu, rhulole muli
}}{\XT{Iz 1, 26; 60, 14; Yer 33, 16; Eze 48, 35}}{\FT{. Izîno lihyâhya lirhengerîre kuli
}}{\XT{Iz 43, 1; 56, 5-6; 62, 2.4.12}}{\FT{.}}}: «Murhûla-gwa-Bushinganyanya», na «Irenge-lya-Bukuze».


\par }{\Q \VS{5}Yimuka, Yeruzalemu, oyimange ahalengerîre, olabe ebushoshôkero bw’izûba, lolà oku abâna bâwe bashûbûzibwe n’akanwa k’Omwîmâna kurhenga ebuzikiro bw’izûba kuhika emunda lishoshôka, erhi banashangalusire oku Nyamuzinda anakengîre.


\par }{\Q \VS{6}Bàrhenzire omu mihango yâwe bàgenda n’amagulu, erhi baminisirwe n’abashombanyi, ci Nyamuzinda àkugalulîrebo, badwîrhwe omw’irenge nka kula bahêka entebe y’omwâmi.


\par }{\Q \VS{7}Bulya Nyamuzinda ànarhegesire okuyofihya ngasi ntondo elihûsire, lyo igulu lyoshi liyumânana, ntyo Israheli anahash’igenda kwinjà omu irenge lya Nyamuzinda.


\par }{\Q \VS{8}Ciru n’emizirhu na ngasi murhi gwa bukù buhumula bwinjà, nayo yàrheganyîze Israheli ecihoho câyo, oku bulonza bwa Nyamuzinda.


\par }{\Q \VS{9}Bulya Nyamuzinda âhêka Israheli n’obusîme, omu bulangashane bw’irenge lyâge, omu lukogo n’obushinganyanya bwârhenga emwâge.




\par }{\MS IV. Amaruba ga Yeremiya

\par }\Chap{6}{\PP Empamîso y’amaruba Yeremiya\FTNT{*}{{\FR 6: }{\FR{6, 0
}}{\FT{Yeremiya, omu cihebraniya ye YEREMIYAHU oyo enfarasè n’ecigereki byahindwîre Yeremiya, bulya enfarasè n’ecigereki bijira embaka z’okuhubula era herufi H, omu cihebraniya ba «h» bali basharhu: babiri b’ebiraka n’ola ohubulwa nka omu mashi, kiswahili n’ecingereza}}} arhumiraga abàgwârhagwa bahêkwa bujà e Babiloni n’omwâmi w’e Babiloni, mpu ababwîre ebi Nyamuzinda amurhumire.

\par }{\PP \VerseOne{1}Mwâlulizibwa na Nabukondonozori, mwâmi w’e Babiloni, muhêkwe e Babiloni, erhi ebyâha mwajizire birhuma\FTNT{†}{{\FR 6:1 }{\FR{6, 1
}}{\FT{Aga maruba gàlishambîre kuli ngasi baharâmya banyamuzinda bâbo b’obunywesi.}}}.

\VS{2}Hano muhika eyo Babiloni, mwâbêrayo myâka minji bwenêne, ciru kuhika oku maburhwa nda; ci kwône buzinda, nâmmurhenza eyo munda n’omurhûla.

\VS{3}Kurhenga ene, eyo munda e Babiloni mwakaz’ibonayo banyamuzinda b’amarhale, ab’amasholo n’ab’emirhi, abakaz’ibarhulwa aha lurhugo banayôbohya amashanja bwenêne.

\VS{4}Mumanye! Murhashimbaga okw’ebyo bigolo, erhi nîsi mpu mwayôboha abo banyamuzinda\FTNT{‡}{{\FR 6:4 }{\FR{6, 4
}}{\FT{Lolà
}}{\XT{Yer 10, 1-16; Iz 40, 20}}{\FT{.}}}

\VS{5}hano mukaz’ibona orhutù rhw’abantu rhuli e­nyuma n’embere zâbo rhwajà rhwabaharâmya. Ci munakaz’iderha omu murhima gwinyu, erhi: «Yâgirwa, Nyakasane, wênene rhukwânine okuharâmya.»

\VS{6}Bulya malahika wâni ali ekarhî kinyu, ye washîbirira akalamo kinyu.

\VS{7}Bulya, olulimi lw’ebyo bibomborogo lwakombezibagwa n’omulenga, banababwikirakwo ehyûla hy’amasholo n’amarhale; bibà bibomborogo, birhankahash’iderha ciru n’ehitya.

\VS{8}Nka kula omwâna-nyere analongereza eby’omulimbo, abo bantu banarhôle amasholo batulemwo ishungwè bahira oku marhwe g’abo banyamuzinda wâbo.

\VS{9}Haligi n’amango abadâhwa bâbo babazimba ago masholo n’ago marhale, bagakolêse oku makwânane gâbo bône,

\VS{10}ciru banalinde bagahêkera n’abakazi b’ebishungu babêra omu nyumpa y’e­nyanya. N’abo banyamuzinda b’amarhale, b’amasholo n’ab’emirhi, banabayambike emyambalo nka bantu.

\VS{11}Ci kwône bônene barhankacîcingakwo ngisha erhi nnundo, oku bayambîrhage ntyo emyambalo y’obwâmi, abantu bâna­kaz’ibahôrhola amalanga, bulya akatulo k’omu mpêro zâbo kanakaz’ibayudû kirakwo kanji bwenêne.

\VS{12}Abo banyamuzinda, banabêmwo ofumhasire akarhi k’obukulu nka mucîranuzi wa cihugo, n’obwo ciru arhankahash’iyîrha owamujizire kubî,

\VS{13}banabêmwo n’ofumbasire engôrho n’embasha, cikwône arhankacicinga oku bîrha n’oku bishambo.

\VS{14}Kwo binaligi oku barhabà banyamuzinda, kuziga murhabayôbohaga!

\VS{15}Nka kula endaha mbere erhakolêsibwa kuli bici,

\VS{16}kwo n’abo banyamuzinda bali ntyo amango bamabahira omu mpêro zâbo: amasù gâbo ganayunjule katulo kabalazibwa n’abantu bajà omu luhêro.

\VS{17}Na kula owajâcîre mwâmi bamuhamikira omu nyumpa, balinda okugend’imuniga, ntyo kwo abadâhwa bahamika empêro n’enyumvi buzibuzibu n’orhuhamikizo, mpu abo ba­nyamuzinda bankahêkwa n’ebishumûsi.

\VS{18}Banayâse orhumole rhunji rhunji kulusha orhu bankacîyâkiza bônene, n’obwo abo banyamuzinda barhankahash’ibona ciru n’akaguma mulirhwo.

\VS{19}Kwo bali nk’era mitungo y’oluhêro: abantu banaderhe mpu enahabe erhi yanalundugusirwe omu ndalâlà, nabo ennundo erhenge omu idaho enabalundugurhe haguma n’emyambalo yâbo, barhanayumve.

\VS{20}Barhabona oku busù bwâbo bwayiruhire n’omugî gw’omu luhêro.

\VS{21}Bakubukubu, orhwiremberembe n’orhundi rhunyunyi, ebyo byoshi binakaz’ibabalalira oku mubiri gwâbo n’oku irhwe, ciru na babûsi banakaz’i­bagerakwo.

\VS{22}Co mwamanyirakwo eco oku barhabà banyamuzinda; kuziga murhahiraga mukabayôboha!

\VS{23}Babà bashîge masholo g’okubayinjihya, ci kwône nka ntà muntu w’okukaz’igakulakwo engisha, bônene barhankagayinjihya mpu galangashane. Bulya erhi batulwa barhayumvagya akantu.

\VS{24}Ebyo bibomborogo banabigule oku citwîro cidârhi. Ci kwônene birhayimbwâmwo mûka gwa buzîne.

\VS{25}Kulya kubà barhajira magulu, banajè babarhulwa aha lurhugo, buzira hicikirizô, bajè bahûsa abantu amasù. Balya babarhumikira nabo zinali nshonyi kuli bo, bulya erhi bankarhibukira oku idaho barhankacizûsa bônene, kuhika abo bambali bâbo babarhabâle.

\VS{26}Erhi abantu babayimanza, bônene barhankahash’icîdunda, bakabayimanza oluhengu, barhankaderha mpu baciyinamula bônene; n’erhi abantu babarherekêra entûlo, kunali nka kuzirhûla emifù.

\VS{27}N’ebintu bàbarhulaga, abadâhwa bâbo banabiguze bacîboneremwo obunguke; ciru n’ebindi bakâbo babirhwêsemwo omunyu, barhanaderhe ciru mpu babihâkwo omukenyi n’omuzamba. Omukazi oli omu mugongo n’owaciburhaga, banahuma oku ntûlo z’abo banyamuzinda.

\VS{28}Kuziga mwanamanyiraga kw’ezo nyiganyo oku barhabà banyamuzinda, murhakâg’ibayôboha!

\VS{29}Kurhigi bankaderhwa Nyamuzinda menemene, n’obwo banakazirhumikira abo banyamuzinda b’amarhale, b’amasholo n’ab’emirhi?

\VS{30}Abadâhwa banahêke engâlè omu mpêro zâbo, basharhule emyambalo bayambîrhe, bacîkungule emviri bamôme n’obwânwa, n’irhwe lirhali libwîkire:

\VS{31}barhangirage balumba obwo n’okuyâmira embere za banyamuzinda wâbo nka bantu bali omu mishîbo.

\VS{32}Abadâhwa banayanka emyambalo y’abo banyamuzinda bayiyambike bakâbo n’abâna bâbo.

\VS{33}Abo banyamuzinda, obajirire kwinjà erhi kuligo, ntâco bankahash’imugalulira; barhankanahash’iyîmika mwâmi erhi kumuyîmûla.

\VS{34}Na kandi barhankahash’ivangulira omuntu obugale nîsi erhi okumuhà ciru n’olusaranga luguma; nka hali owabuzire buyunjuliza eciragâne abajirîre, barhakahasha okumudôsa ecarhumire.

\VS{35}Barhankayôkola omuntu omu lufù, erhi nîsi okurhenza omuzamba omu maboko ga cirimisi.

\VS{36}Barhankahûrhûla omuhûrha; omuntu oli omu mbaka barhankamukûla muli zo,

\VS{37}erhi okufà omukana bwonjo, erhi ciru okubabalira enfûzi.

\VS{38}Abo banyamuzinda babwîke amarhale n’amasholo, kwo banali nka gala mabuye bahumba omu ntondo, ababarhumikira nshonyi zâbabumba.

\VS{39}Kurhigi rhwankacîkebwa erhi kuderha nti bali banyamuzinda!.

\VS{40}Abakaldeya nabo bône banababonêse nshonyi: gala mango babona akaduma bagend’ikayimanza embere za Baali, bamuhûne mpu oyo muntu aderhe, nka kuno oyo nyamuzinda wâbo ankahash’iyumva\FTNT{§}{{\FR 6:40 }{\FR{6, 40
}}{\FT{Abakaldeya, aha, badâhwa ba Baali badesirwe. Rhulole muli
}}{\XT{Dan 2, 2}}{\FT{.}}};

\VS{41}ci barhankahash’irhimanya kw’oko, bakabajandika, bulya ntà kurhimanya bagwêrhe!

\VS{42}Abakazi banashwêkere omugozi ecibunu, baburhamale oku njira, barhangire bayôca omulolo ahâli h’enshangi,

\VS{43}na muguma muli bo akakululagwa n’omugera wacîgerera mw’eyo njira, akagend’ihusha bo naye, nyamukazi erhi agaluka arhondêre okugayaguza owâbo mpu barhayumânîni naye, bulya yêhe ntâye nacîmwishozire, n’omugozi gwâge ntâye wagutwîre.

\VS{44}Ngasi byoshi biyêrekîre abo banyamuzinda, bunali bunywesi; kurhigi bankalolwa erhi kuderhwa mpu bali banyamuzinda?

\VS{45}Babinji ba mirhi babakolaga n’abatuzi b’amasholo, barhankanahinduka mpu bashusha kundi-kundi okurhali kulya abo balenga balonzagya mpu bayôrhe.

\VS{46}Ciru n’abo bàbakolaga bône barhankalama myâka minji.

\VS{47}Kurhigi obulenga bw’amaboko gâbo bwankaba banyamuzinda? Ntyo kwo abo bantu bayishisigira iburha lyâbo obunywesi n’enshonyi.

\VS{48}Ebîrha bikayishira abantu erhi mbaka ndebe, abadâhwa b’abo banyamuzinda bânajire ihano ly’okulonza ngahi bagend’icîfulika haguma na banyamuzinda bâbo.

\VS{49}Kurhigi barhankamanywa oku barhali banyamuzinda abarhankahash’icîfulumula omu bîrha erhi kucîcinga omu mbaka?

\VS{50}Binabà bintu bishîge amarhale n’amasholo, buzinda byâyish’ibonekana oku bunali bunywesi bwône; embere za boshi, embere z’abantu n’amabî, n’oku ntà cijiro ciru n’eciguma ca Nyamuzinda cibabâmwo.

\VS{51}Ndigi yeki orhabwîni oku kwo kunali abo barhali banyamuzinda.

\VS{52}Bulya barhankayimika mwâmi omu cihugo, erhi okuniekeza abantu e­nkuba;

\VS{53}barhankatwa emmanja z’abantu, erhi kuciza olagirizîbwe, kwo banali kula hungwe abalala emalunga, ntà buhashe bajira.

\VS{54}Oluhêro lw’abo ba­nyamuzinda babwîke amarhale n’amasholo erhi lwankagwârha muliro, abadâhwa bamwo banacîyâkire bafumye akakoba kâbo, ci bôhe banasingônoke nka bisinde bya mirhi omu karhî k’engulumira.

\VS{55}Barhankahash’ilwîsa omwâmi erhi nîsi omushombanyi.

\VS{56}Kurhigi omuntu ankayêmêra erhi kucîkebwa mpu bali banyamuzinda?

\VS{57}Abo banyamuzinda babwisirwe ecûla c’amarhale n’amasholo, barha­nkahash’icîfulumula omu maboko g’ebishambo erhi g’abanyazi, abacîgwârhîre mîsi babanyaga ago masholo n’amarhale, babihêke haguma n’emyambalo bàlibayambisire, ciru barhankahash’icîrhabâla.

\VS{58}Kuziga okubà mwâmi wayêrekana oburhwâli kwo kukulu; nîsi erhi ecirugu c’omu nyumpa cakolêsibwa na nnaco co cikulu kulusha abo banyamuzinda b’obunywesi; erhi ciru olumvi lw’omu nyumpa luyigalira ebirugu bimuli, lwo lukulu hali abo banyamuzinda.

\VS{59}Izûba, omwêzi n’enyenyêzi bimoleka bijire omukolo byahîrwe, binaguyunjulize;

\VS{60}omulazo nagwo, gukalangashana gunasimîse amasù; empûsi enahûse omu ngasi cihugo,

\VS{61}ebitù nabyo biyûkirize irhegeko byahîrwe na Nyamuzinda ly’okugera omu igulu lyoshi; n’omuliro gumanuka emalunga gusingônola ­entondo n’emizirhu, gunajire omukolo gwarhumirwe.

\VS{62}Ci kwône, abo banyamuzinda barhahisiri kw’ebyo oku bwinjà n’oku buhashe.

\VS{63}Kuziga ntâkwo rhwankacîkêbwa erhi kuderha nti bali banyamuzinda, bulya banayabirwe n’okucîranula, barhankanakwânana abantu bici.

\VS{64}Mumanyirage obwo oku barhali banyamuzinda, murhabayôbohaga!

\VS{65}Bulya barhankahash’ihehêrera mwâmi erhi kumusûhira obwangà,

\VS{66}ntà cimanyîso c’oku nkuba bankahash’iyêreka abantu, barhankalangashana nk’izûba erhi kumoleka nka mwêzi.

\VS{67}Ensimba z’erubala zibalushire: bulya zôhe zinalibirhire ahâli ecigala zicîfulike abazishimbire.

\VS{68}Ntà kantu ciru n’akaguma kankayêrekana oku bali banyamuzinda, kuziga murhabayôbohaga!

\VS{69}Abo banyamuzinda bâbo b’emirhi bashîzirwe amasholo n’amarhale, kwo banali nka cisinde cigwîke omu ishwa ly’emyungu, co cirhalanga cici.

\VS{70}Nîsi erhi nk’ishaka lya mishûgi omu karhî k’ishwa, lyo lirhwâkwo ebinyunyi bya ngasi lubero, kandi erhi nka murhumba bakabulîre omu mwizimya, ntyo kwo bali abo banyamuzinda b’emirhi bashîzirwe amasholo n’amarhale.

\VS{71}Omu kubona emyambalo y’akaduku n’ecitâni byababolerakwo, lyo mwankamanya oku barhali banyamuzinda. Cazînda nabo bône balundugurhwa, bayish’ihinduka nshonyi.

\VS{72}Omuntu mushinganyanya orhagashâniza nshusho ya muzimu ye mukulu, yeki wâyish’ifulumuka enshonyi!

\par }