\NormalFont\ShortTitle{AMARUBA EMWA ABAFILIPI}

{\MT AMARUBA EMWA ABAFILIPI\FTNT{*}{{\FR : }{\FR{1, 0
}}{\FT{Abafilipi: Banya-Filipi; Bantu b’e Filipi.}}}

\par }{\IMT Enshokolezi

\par }{\IP Muli aga maruba Paolo anakavuga omunkwa bwenêne oku bakristu b’e Filipi mpu bamugwâsize oku malagîrire gâge.



\par }\ChapOne{1}{\SH Omusingo
\par }
{\PP \VerseOne{1}Paolo na Timoteyo, bambali ba Kristu Yezu, oku batagatîfu boshi muli Kristu Yezu bali e Filipi, haguma na balungere n’abashamasi.

\VS{2}Kuli mwe engalo n’omurhûla gwa Larha Nnâmahanga na Nyakasane Yezu Kristu!


\par }{\SH Omunkwa n’omusengero
\par }
{\PP \VS{3}Ngasi kummukengêra, nnamvuge Nyamuzinda wâni omunkwa,

\VS{4}n’omu nsengero zâni zoshi, ngasi mango mmusengerera mweshi n’enshagali;

\VS{5}bulya mwantabîre omu kulumîza Emyanzi y’Akalembe kurhenga olusiku lurhanzi kuhika buno.

\VS{6}Nnamanyire oku owarhondêraga ogu mukolo mwinjà muli mwe, aguyûkiriza lwoshi, kuhika Olusiku lwa Kristu Yezu.

\VS{7}Kushingânîne mmulongeze ntyo mweshi, bulya omu murhima gwâni mubà. Nêci, omu nkoba zâni n’omu kulwîra n’okuhamîriza Emyanzi y’Akalembe, mweshi kushangîra mushangîra enshôkano nahîrwe.

\VS{8}Nyamuzinda ye muhamîrizi wâni: mmuzigira mweshi n’omurhima gwa Kristu.

\VS{9}N’eci nshenga c’eci: nti obuzigire bwinyu buyûshûke ngasi lusiku kulusha omu bumanye n’omu burhimanya,

\VS{10}lyo mukaz’ibona ebiri binjà kulusha, na ntyo mubè bacêse na bêru-kwêru kuhika Olusiku lwa Kristu,

\VS{11}munayunjule amakwânane g’obushinganyanya Yezu Kristu arhushobôzagya, oku irenge n’obukuze bwa Nyamuzinda.


\par }{\SH Emyanzi ya Paolo
\par }
{\PP \VS{12}Bene wîrhu, nalonza mumanye oku emmanja zanyishagakwo zakwânîne Emyanzi y’Akalembe.

\VS{13}Bulya omu bwâmi n’ahandi hoshi bakola bamanyire bwinjà oku ndi mubohe erhi Kristu orhuma,

\VS{14}na banji ba muli bene wîrhu bàyumvîrhe oburhwâli muli Nyakasane erhi nkoba zâni zirhuma, bacisêza bwenêne okulumîza Oluderho lwa Nnâmahanga buzira bwôba.

\VS{15}Ntahabiri oku baguma banakayigîriza Kristu n’omurhima gw’obuyâgalwa n’okulonz’ilushana, ci abandi bakujira n’omurhima nkana.

\VS{16}Abôla bakujira n’obuzigire, bulyâla bamanyire bwinjà oku omukolo gwâni kuli kulwîra Emyanzi y’Akale­mbè.

\VS{17}Ci abandi bôhe bayigîriza Kristu n’obulonza bw’okuciberamwo mirhwe ibiri, bakujira n’omurhima gw’obulyâlya, bulya balangalîre mpu banyûshûlira agandi malibuko omu nkoba zâni.

\VS{18}Ci okwo kurhi kwankanjira? Oku byankabà kwoshi, akabà n’omurhima gw’obulyâlya, akabà n’omurhima nkana, caziga Kristu amanyikane! Okwôla kwo kunsimîsize, kwo kwanashub’ikansîmîsa.

\VS{19}Bulya mmanyire oku ebyo byankwânana okucunguka, ensengero zinyu zirhumire n’oku burhabâle bw’Omûka gwa Yezu Kristu.

\VS{20}Co ncîkubagîre ecôla, co nanangalire: ntâko nankabulabula; ci mmanyire bwinjà, bunôla nkagandi mango goshi, oku nkalama erhi nkafà, Kristu akuzibwa omu mubiri gwâni.

\VS{21}Bulya Kristu ye kola kalamo kâni, na nkafà erhi bunguke.

\VS{22}Ci akabà okuyôrhana obuzîne mwo gunôla mubiri kwankarhuma njira omulimo gugwêrhe amakwânane, ntabwîni cici nankacîshoga.

\VS{23}Ntabwîni ciguma nalondôla muli ebyo bibiri: ncîfinjire okucîgendera nj’ibêra na Kristu, kwo kwankanabire kwinjà kulusha.

\VS{24}Ci kukwânîne mbêre omu mubiri erhi mwe murhuma.

\VS{25}N’okwo nkuyêmîre: mmanyire bwinjà oku ntâje ngahi n’oku nabêra ninyu mweshi, lyo mujà embere munabone obusîme bw’obuyêmêre bwinyu;

\VS{26}na ntyo hano ngaluka ekarhî kinyu, mubone erindi igwârhiro ly’okucîkunga muli Kristu Yezu.


\par }{\SH Okulwîra obuyêmêre
\par }
{\PP \VS{27}Kwônene mubè n’olugendo lushingânîne Emyanzi y’Akalembe ya Kristu. Mbè nyishir’ibonana ninyu, mbè mbêzire kulî ninyu, nalonza nyumve oku haguma mulukira, n’oku omurhima gwinyu guli muguma omu kulwîra obuyêmêre bw’Emyanzi y’Akalembe;

\VS{28}oku murhakangwa ciru n’ehitya n’abashombanyi: eco co cimanyîso c’okubayêreka oku kuherêrekera bâherêrekere oku mwene mwâcira; n’eyo eri ngalo ya Nyamuzinda.

\VS{29}Bulya murhashobôlaga e­nshôkano y’okuyêmêra Kristu kwônene, ci n’ey’okubona amalibuko erhi ye rhuma.

\VS{30}Ninyu mudwîrhe mwalwa erya ntambala mwabonaga nalwa, na nk’oku mumanyire, ncidwîrhe nayilwa kuhika ene.




\par }\Chap{2}{\SH Okulanga ecinyabuguma omu bwîrhôhye
\par }
{\PP \VerseOne{1}Akabà hali akantu kankalêrha oburhûlirize muli Kristu, akabà obuzigire bwakahash’ihira omuntu omurhima omu nda, akabà ecinyabuguma muli Mûka Mutagatîfu ho cibà, akabà habà olukogo n’obwonjo,

\VS{2}muhire ishwinjiro oku busîme bwâni omu kukalukira haguma: mubè na buzigire buguma, na murhima muguma, na nkengêro nguma.

\VS{3}Ntâco mujirage n’omurhima gw’okucîberûlamwo mirhwe ibiri erhi gw’okucîyêrekana oku murhali; ci ngasi muguma akagerêreza n’obwîrhôhye oku abâbo bamulushire.

\VS{4}Murhakâg’ilonza ngasi muguma obunguke bwâge yêne, ci ngasi muntu akâlonza obunguke bw’abandi.

\VS{5}Enkengêro z’emirhima yinyu zishushane n’ez’omurhima gwa Kristu Yezu.


\par }{\Q \VS{6}Yêhe, oku ali omu bwôrhere bwa Nyamuzinda, arhaderhaga mpu anacînanîrize oku bukulu bwâge bw’okuyumânana na Nyamuzinda;


\par }{\Q \VS{7}ci acîjira busha, ayanka obwôrhere bw’omujà, erhi acîjira muntu. Akacîyêrekana nka muntu kwône omu bandi;


\par }{\Q \VS{8}acîrhôhya yêne, abà mumvi kuhika okufà, afîra oku musalaba.


\par }{\Q \VS{9}Okwo kwo kwarhumire Nyamuzinda amukuza, amuhà Izîno lilushire agandi mazîno goshi\FTNT{*}{{\FR 2:9 }{\FR{2, 9
}}{\FT{Izîno lilushire agandi mazîno goshi lyo izîno lya «Nyakasane»: kwo kuderha Mwâmi Mukulu w’abantu boshi n’ow’ebintu byoshi; kandi omulongo gwa 11: Yezu Kristu ye Nyakasane.}}},


\par }{\Q \VS{10}mpu ngasi oyumva izîno lya Yezu, akabà emalunga, akabà en’igulu, akabà omu kuzimu, afukame;


\par }{\Q \VS{11}na ngasi lulimi lulumîze oku Yezu Kristu ye Nyakasane, oku irenge lya Nyamuzinda Îshe.


\par }{\SH Okucîhangana omu kukolera obucire
\par }
{\PP \VS{12}Ntyo, bîra bâni, kulyâla muyôrha munyumva, kwo munyumvagye, arhali amango ndi ekarhî kinyu lyône, ci bwenêne buno ntahali; mushibirire obucire bwinyu erhi munayôbohire munadwîrhe mwageramwo omusisi.

\VS{13}Bulya Nyamuzinda yênene ommuhà okulonza n’okujira ebi asîmire.

\VS{14}Muli byoshi mukole buzira kucîduduma na buzira kurhindira,

\VS{15}lyo mubà bêru-kwêru na bacêse, mubè bâna ba Nyamuzinda barhalikwo izâbyo omu kâgarhî k’iburha libî n’ery’emihera; ekarhî k’ery’iburha kwo mulangashana nka rhumole omu igulu.

\VS{16}Mugwârhe buzibu oluderho lw’obuzîne, ly’Olusiku lwa Kristu nyish’icîkuza, bulya ntalibirhiraga busha ntanarhamiraga busha.

\VS{17}Mâshi ciru omukò gwâni gwankabulagwa oku nterekêro n’oku ntûlo y’obuyêmêre bwinyu, nsîmire nancîshinzire haguma ninyu mweshi.

\VS{18}Kwo na kwo, musîme munacîshinge haguma nâni.


\par }{\SH Obugo bwa Timoteyo bo n’Epafroditi
\par }
{\PP \VS{19}Nangalire muli Nyakasane Yezu nti nammurhumira Timoteyo duba, lyo manya emyanzi yinyu, na ntyo omurhima gubêre omu nda.

\VS{20}Bulya ntà wundi ngwêrhe ncîkubagira akâge, owankashîbirira obunguke bwinyu n’omurhima gwoshi.

\VS{21}Kali boshi banakalonza obunguke bwâbo bône, ci barhalwîra ebya Kristu!

\VS{22}Murhahabiri oku ayêrekîne oburhwâli bwâge n’oku akozire nâni omukolo gw’okulumîza Emyanzi y’Akalembe nka kulya omwâna akola n’îshe.

\VS{23}Oyôla ye nangalire nti ye nammurhumira hano mbona lunda luhi ebyâni biyêrekîre.

\VS{24}Ciru nangalire muli Nyakasane oku nâni niene ntalegam’iyisha.

\VS{25}Ncîkêbirwe nti kukwânîne mmugalulire Epafroditi, oyu mwene wîrhu rhushangîra naye omulimo n’amatumu, ye muganda mwantumiraga mpu antabâle omu bulagîrire bwâni.

\VS{26}Ali akola ammuduzire mweshi, anali ababîre erhi amanya oku mwayumvirhe oku alwâla.

\VS{27}Nêci, kwo binali, ali alwâzire, ciru alonz’ifà. Ci Nyamuzinda amufà lukogo; ci mushâna arhali yênene alufîre, ci na nâni, mpu lyo ndek’ibona akarhinda oku kandi.

\VS{28}Y’oyo mmurhumirage duba, nti hano mumulolakwo, mushub’ishagaluka, na nâni niene akarhinda ka­mpwe emurhima.

\VS{29}Nêci, mumuyankirire n’omwîshingo muli Nyakasane, munakaz’ikenga abali akâge.

\VS{30}Bulya mukolo gwa Kristu gwarhumaga alinz’ifà, alonz’ihâna obuzîne bwâge, mpu oburhabâle murhankahashir’impisakwo, abumpè ahâli hinyu.




\par }\Chap{3}{\SH Enjira y’okuli y’obucire bw’omukristu
\par }
{\PP \VerseOne{1}Nêci, bene wîrhu, mucîshinge muli Nyakasane. Okushub’immuyandikira ebinarhanzir’immubwîra kurhantamya, na kuli mwe kugwêrhe akamalo.

\VS{2}Mumanye orhubwa\FTNT{*}{{\FR 3:2 }{\FR{3, 2
}}{\FT{orhubwa: Ntyo kwo Abayahudi bakâg’iderha abapagani. Paolo naye abagalulire eco cijâci câbo!}}}! Mumanye abakozi babî! Mumanye abakembûle b’obwîhambe!

\VS{3}Kali rhwe bakembûle b’okunali, rhwe rhushenga Nnâmahanga muli Mûka gwâge Mutagatîfu, n’obukuze bwîrhu muli Yezu Kristu rhubulongeza, ci rhurhacîkubagira mubiri.

\VS{4}N’obwo nâni nanahash’ibona igwârhiro y’okucîkubagira omubiri. N’akabà haligi owundi wankaderha mpu ankahash’icîkubagira omubiri, nie ono mulushire.

\VS{5}Nakembûlagwa\FTNT{†}{{\FR 3:5 }{\FR{3, 5
}}{\FT{Lyàli irhegeko ly’Abayahudi (}}{\XT{Lev 12, 3}}{\FT{).}}} olusiku lwa kali munâni, ndi wa mulala gw’Israheli, w’omu bûko bwa Benyamini, ndi Muhabraniya\FTNT{‡}{{\FR 3:5 }{\FR{3, 5
}}{\FT{Paolo aburhiragwa e Tarsi, ci olulimi lwâbo càli ciyahudi, co ciharamiya erhi cihabraniya.}}} okomoka oku Bahabraniya; oku biyêrekîre Amarhegeko, ndi Mufarizeyi;

\VS{6}rhukalola obushiru, nalibuzize Ekleziya; oku bushinganyanya bw’okushimba Amarhegeko, nali muntu munwererwa.

\VS{7}Ci obwo bunguke bwoshi nal’ingwêrhe, nabulola nka muhona erhi Kristu orhuma.

\VS{8}Nêci, mbwîne oku ebintu byoshi biri muhona nkalola obunguke burhajira Lugero bw’okumanya Kristu Yezu, Nnâhamwîrhu. Ye warhumire nyêmêra okuheza byoshi, nankola nkabilola nka bikabulirwa, nti lyo nyunguka Kristu

\VS{9}nnamubêmwo, arhali n’o­bwâni bushinganyanya, bulya burhenga omu kushimba amarhegeko, ci n’obushinganyanya burhenga omu kuyêmêra Kristu, bulya buhânwa na Nyamuzinda bunasimikira oku buyêmêre;

\VS{10}ntyo mmumanye yêne, manye n’obuhashe bw’obufûke bwâge, nshangîre n’amababale gâge, nnamushushe omu lufù lwâge,

\VS{11}Lyo mpash’iyish’ifûka omu bafîre.

\VS{12}Ntadesiri nti nkola mpisire nîsi nti nkola mbà mwimâna; ci ncikulikire enjira yâni, ndole erhi nankamushikira bu­lya nâni niene nagwârhagwa\FTNT{§}{{\FR 3:12 }{\FR{3, 12
}}{\FT{Nagwârhagwa: Omu njira y’e Damasi.}}} na Yezu Kristu.

\VS{13}Nanga, bene wîrhu, ntadesiri nti nkola ngwêrhe. Ciguma cône ndesire: nyibagire enjira namâgenda, nyêrekîre nieshi nieshi embere zâni,

\VS{14}ndi bulibirha nti mpike, lyo mpâbwa oluhembo Nyamuzinda arhuhamagaliraga omu mpingu muli Kristu Yezu.

\VS{15}Rhweshi rhweshi rhwe rhukola rhuli bimâna, kwo rhukwânîne rhugerêreze ntyo; n’erhi ankabà haligi kundi mugerêrize, muli okwo nakwo Nyamuzinda a­mmumulekera obukengêre\FTNT{*}{{\FR 3:15 }{\FR{3, 15
}}{\FT{Lolà
}}{\XT{1 Kor 2, 6}}{\FT{.}}}.

\VS{16}Ci kwônene, ngasi aha rhwankabà rhuhisire, rhushimbe njira nguma.


\par }{\PP \VS{17}Mweshi muntolerekwo olwiganyo, bene wîrhu, munakalolakwo balya bashimba olwiganyo lwîrhu.

\VS{18}Bulya hali banji, -nammubwîzirekwo kanji, ci nashub’immubwîrakwo ene n’emirenge omu masù-, hali banji bayôrha nka bashombanyi b’omusalaba gwa Kristu.

\VS{19}Abôla obuzinda bwâbo kuli kuhera, enda yâbo ye nyamuzinda wâbo, n’ebyankabalerhera enshonyi bwo bukuze bwâbo; barhanayishi ebirhali by’en’igulu.

\VS{20}Rhwêhe empingu yo mwîrhu, yo rhulinga oku Omuciza wîrhu Nyakasane Yezu Kristu ayish’irhuluka,

\VS{21}ayish’ihindula omubiri gwîrhu gw’obuzamba, agushushanye n’omubiri gwâge gw’irenge\FTNT{†}{{\FR 3:21 }{\FR{3, 21
}}{\FT{ahindula omubiri gw’obuzamba gubè mubiri gw’irenge: Lolà
}}{\XT{1 Kor 15, 43-53}}{\FT{.}}}, bu­lya agwêrhe obuhashe oku bintu byoshi.




\par }\Chap{4}{\PP \VerseOne{1}Ntyo bene wîrhu bazigirwa nkumbula, mwe busîme bwâni, mwe na ntanda yâni, mukomere muli Nyakasane, bîra bâni.


\par }{\SH Amahano mazinda
\par }
{\PP \VS{2}Mpûnyire Evodiya bo na Sintiki nti bakaz’iyumvanya muli Nyakasane.

\VS{3}Nâwe Sizigo, murhabâzi wâni muzigirwa, nkuhûnyire obarhabâle; bulya bantabîre okulumîza Emyanzi y’Akalembe, bona Klementi n’abandi barhabâzi bâni. Amazîno gâbo gali mandike omu Citabu c’Obuzîne.

\VS{4}Mucîshinge muli Nyakasane ngasi mango. Nshubir’immubwîrakwo: mucîshinge.

\VS{5}Mucîyêrekane nfula omu masù g’abantu boshi. Nyakasane ali hôfi.

\VS{6}Murharhanyagya cici; ci omu ngasi bulagîrire musengere Nnâmahanga, mumushenge, munamuvuge omunkwa.

\VS{7}Ntyo omurhûla gwa Nyamuzinda gulushire ngasi nkengêro gwalanga emirhima yinyu n’obukengêre bwinyu muli Kristu Yezu.

\VS{8}Ceci, bene wîrhu, ngasi biri by’okuli, ngasi biri nkana, ngasi bishingânîne, ngasi bicîre, ngasi bikwânîne okuzigirwa n’okukengwa, ngasi nkômedu nyinjà na ngasi kantu kakwânîne okukuzibwa, ebyôla byo mushîbirirage.

\VS{9}Ebi mwayigîrizibwe, ebi mwayankirîre, ebi mwayumvîrhe nammubwîra n’ebi mwabwîne najira, ebyôla byo mukâg’ikajira. Na ntyo Nyamuzinda w’obuholo anabà ninyu.


\par }{\SH Paolo avuga omunkwa oku burhabâle bamurhumiraga
\par }
{\PP \VS{10}Nasîmire bwenêne muli Nyakasane bulya mwayishir’ibona oku mwanshîbiramwo. Ntahabiri oku mwakâg’inyibuka, ci mwakabula obulyo.

\VS{11}Burhali bulagîrire burhumire nderha ebyo binwa bulya nakomerîre okusîma ngasi bwôrhere ndimo.

\VS{12}Nyish’ilamira omu bukenyi, nyish’ilamira n’omu buhirhi. Ngasi mango na muli byoshi nacikomerîze okuyîgurha n’okushalika, okubà mugale n’okubà mukenyi.

\VS{13}Nanahasha byoshi n’oburhabâle bw’Olya onzibuhya.

\VS{14}Ci kwônene mwajizire kwinjà erhi mushangîra amalibuko gâni.

\VS{15}Ninyu mwêne murhakuhabiri, Bafilipi, oku erhi ntangira okulumîza Emyanzi y’Akalembe n’erhi ntenga e Macedoniya, ntà Ekleziya yantabîre n’eciderhwa lusaranga, arhali mwe mwêne.

\VS{16}Ciru n’erhi ndi e Tesalonika, kabiri kwoshi mwantumîre ebi nal’indagîrirekwo.

\VS{17}Kurhali kuderha oku nnonzize okuka­rhûlwa; ci nnonzize nti obunguke bwinyu buluge.

\VS{18}Bunôla ngwêrhe ebikwânîne byoshi, ciru na kulusha. Ndi muhirhi kurhenga erhi Epafroditi ampisakwo entûlo yinyu, ogwo mugavu gw’akasununu kinjinja, eyo nterekêro Nnâmahanga ayankirira anasîmîswa nayo.

\VS{19}Naye Nyamuzinda wâni, omu bukuze bwâge, ammushobôze ngasi byoshi mukenyirekwo oku Lugero lunashingânîne obuhirhi bwâge, muli Kristu Yezu.

\VS{20}Ayâgirwe oyo Larha Nyamuzinda emyâka n’emyâka! Amen.


\par }{\SH Omusingo n’obwangà
\par }
{\PP \VS{21}Mulamuse ngasi Mutagatîfu muli Kristu Yezu. Bene wîrhu rhuli rhweshi bammulamusize.

\VS{22}Abatagatîfu boshi mpu asingi, ci bwenêne ab’omu mwa Sezari.

\VS{23}Enshôkano ya Nyakasane Yezu Kristu ebè omu mirhima yinyu!

\par }