\NormalFont\ShortTitle{MARUBA GA KASHARHU GA YOWANE}

{\MT AMARUBA GA KASHARHU GA YOWANE



\par }\OneChap {\SH Omusingo
\par }
{\PP \VerseOne{1}Nie ono, Kamîra, kuli mwîra wâni Gâyo, nzigira okuli.

\VS{2}Muzigirwa wâni, nkulongîze nti byoshi bikubêre, ozibuhe omu mubiri nk’oku ozibuhire omu murhima.


\par }{\SH Yowane akunga Gâyo
\par }
{\PP \VS{3}Nasîmire bwenêne erhi mbona bene wîrhu bayisha n’erhi nyumva bahamîriza oku osêzire oku by’okuli, oku oshimba okuli omu lugendo lwâwe.

\VS{4}Ntà kundi kwankansîmîsa kulusha okuyumva oku abâna bâni bashimba okuli.

\VS{5}Mwîra wâni, kw’okola nka muntu okwânîne okucîkubagirwa omu kujira ebi odwîrhe wajirira bene wîrhu, ciru bakabà bigolo.

\VS{6}Bakungîre obuzigire bwâwe omu ndêko y’abemêzi. Wâjira kwinjà erhi wankabashanira olwîko nk’oku binashingânîne omu masù ga Nnâmahanga.

\VS{7}Bulya barhenzire emwâbo Izîno lya Nyakasane lirhuma, na ntà kantu abapagani bàbahîre.

\VS{8}Kuziga rhw’ono rhukwânîne rhuyankirire abantu ba bene abo, lyo rhurhabâlana okukolera okuli.


\par }{\SH Olugendo lubî lwa Diyotrefi
\par }
{\PP \VS{9}Nayandikîre Ekleziya, ci Diyotrefi olonza okubâmwo wa burhanzi arharhuyankirira.

\VS{10}Co cirhumire, erhi nankisha, nanamulongôza oku bijiro byâge n’oku binwa bibî akaz’irhuderhera. Arhanali hoshi aho: arhankaderha mpu ayankirira bene wîrhu, n’abalonza okubayankirira, anakabahanza, abarhenze omu Ekleziya.

\VS{11}Mwîra wâni, orhashimbaga olwiganyo lubî, ci oshimbe o­lwîganyo lwinjà. Ojira aminjà ali wa Nyamuzinda; naye ojira amabî erhi a­rhabonaga Nyamuzinda.


\par }{\SH Olugendo lwinjà lwa Demetriyo
\par }
{\PP \VS{12}Demetriyo yêhe, boshi kukunga bamukunga, ciru n’Okuli nakwo kunamukunge. Nîrhu rhumuderhîre obuhamîrizi, nâwe wêne omanyire oku obuhamîrizi bwîrhu buli bw’okuli.


\par }{\SH Ebinwa by’okufundika
\par }
{\PP \VS{13}Binji ncigwêrhe nankakubwîzire, ci ntalonzizi okukolêsa obwîno n’akalamu.

\VS{14}Nnangâlîre nti rhuli hôfi rhubonane, rhushambâle n’akanwa.

\VS{15}Omurhûla kuli we! Abîrhu mpu asinge. Olamuse abîrhu, ngasi muguma omu izîno lyâge.

\par }